Gabriela García Calderón kullakax Global Voices ukan chikancht’asiriwa, walja qillqatanakw qillqt’asin uñt’awayi, jupax 2007 maratapachw chikancht’asiwayi. Jupax wali uñt’ata ukhamarakiwa, ukhamipanwa jichhax Latinoamérica uksan editora ukjam kunkanchayañamp saranktxi.
Global Voices (GV):Kunawsati Juan Arellano jiskt’äwinak jiskt’kayatam ukax willka kuti phaxsin 2009 maranw jisk’awaytama, ukhax jaqukipiri ukhamaskayataw yanpt’asiskayata. Jichhakamax 7.160 jila jaqukipatanakaw GV español uksanx  utjtama, ukatx 415 -ni ukharakiw GV inglés> arunx utxtama. Jichhax GV Latinoamérica ukatakix editora ukhamaxtawa. Kunjams qalltawayta ukxatay arxayt’awayita.
Gabriela García Calderón (GGC): 2007 maranw inak jaqukipasin yanpt’asis qalltawayta, ukat pä mararux Eddie Ávila, editor regional ukhamaskanwa ukatw nayarux autora ukhamañatak jawillt’itu. Ukhatw jaqukipiri ukhamrak autora ukham yanpt’asta. Kunawsati editora, Silvia Viñas, jupax nayan jupa lanti pä phaxsi yanapt’asiñajatak achikt’kitu ukhatw nayax yanapt’asta.
Ukampirus qillqatanak Rising Voices ukatakix qillqt’awayaraktwa, jichhakamx Eddie Ávila juparuw proyecto Rising Voices Amazonia.
GV: Ukan walja mara chikancht’asitamax uñtäwimar turkakipawayiti?
GGC: Jïsa, walwa lup’yitu kunti yatiyaw taypinakan jaqinakax jan walt’ayatapki uka uñjkt ukaxa. Yatiyáwinkax janiw chiijituqitakikiti jan ukasti usut tuqits utjarakiwa. Ukax walpun lup’iyitu.
GV: GV ukan irnaqäwimax kunjamakis arxatiristaxay ukax kunakas amuyaytama?
GGC: GV ukankatajax uraqpachat wal lup’iyitu. Kunawsati maynix jan walt’awink ukhax kamachinakarjamaw uñjta. Waljaniw jan justicia uk jikxatapkiti ukanakaruw yanapt’a.
GV: medios sociales ukax Latinoamérica ukch’pachan khä 2009 maratpachx turkakiptawayiti?
GGC: 2009 maranxa, Twitter ukax janiw jichha pachanakajam apnaqatakanti. Politicos jupanakax uka Twitter tuqix 140 ukha qillqa qillqt’asaw uñt’ayapxi. Yaqhip markachirinakax kuna chijinakati utjki, jan ukax uraq khathati ukankat yatiyañatakiw apnaqapxi, jisnawa Lima markana, uka jan walt’awaxat walt’awaxat jank’akipuniw uñt’ayapxi.
GV: bloguera active ukhamarakitawa. Kuna pachanakans blog qillqañanakx lurta?
GGC: Nayan blogujax wali k’uchisiñ pachanak apaniwayi, taqituqitw masinakax uñstaniwayi, niya kipka amuyunakani.
GV: Qhanancht’apxitasmati, jumax kunjams pacha apst’asta akatuqin irpxaruñataki ukhamarak kunjams arxatirjamax uñjarakta? Kuna amuyt’ayäwinakach utji?
GGC: Sapüruw jan walt’äwinakax utji. Ukat sapururakiw nayax luräwinak t’aqanuqta, ukhamarak kawikirinakas nayraqatax askik ukanakxats amuyt’araktwa. Kawkir qillqatati jank’akipun uñt’ayañach ukhax maynir irnaqäwinakx suytt’wa. Ukat siman tukuyanakax janiw atamairimp chikt’atakti, yaqhip pachakiw correox uñxata.
GV: Kunamps arst’awayasma?
GGC: GV ukanx aski tunka mara phuqhäwikipanaya. Wali kusisitatw aka tama taypin chikanchasitaxata, kawkhanti mayninakax kunti sañ munapki ukanakn uñt’ayapxi.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn